Trelis/gawiki huggingface dataset:
Éileamh ceimiceach ar ocsaigin. Sa cheimic chomhshaoil, is miosúr táscach é an t-éileamh ceimiceach ar ocsaigin (ÉCO) den mhéid ocsaigine is féidir a ídiú ag imoibrithe i dtuaslagán tomhaiste. Cuirtear in iúl go coitianta é i mais na hocsaigine a ídítear de réir toirte an tuaslagáin, arb é atá in aonaid SI ná milleagram in aghaidh an lítir (mg/L). Is féidir tástáil ÉCO a úsáid chun méid na n- orgánach in uisce a chainníochtú go héasca. Is é an cur i bhfeidhm is coitianta atá ag ÉCO ná méid na dtruailleán in- ocsaídithe a fhaightear in uisce dromchla (e.g. lochanna agus aibhneacha) nó fuíolluisce a chainníochtú. Tá ÉCO úsáideach i dtéarmaí bainistithe cáilíocht uisce trí mhéadracht a sholáthar chun an éifeacht a bheidh ag eisilteach ar an dtimpeallacht ghlactha a chinneadh, a leithéid agus an t-éileamh bithcheimiceach ocsaigine (ÉBO) 
Forbhreathnú.
Is é bunús na tástála ÉCO ná gur féidir beagnach gach comhdhúil orgánach a ocsaídiú go hiomlán le dé-ocsaíd charbóin le gníomhaire ocsaídiúcháin láidir faoi dhálaí aigéadacha. Tugtar an méid ocsaigine atá riachtanach chun comhdhúil orgánach a ocsaídiú go dé-ocsaíd charbóin, amóinia agus uisce trí:
formula_1
Ní chuimsíonn an slonn seo an t-éileamh ocsaigine de bharr nítriúcháin, ocsaídiú amóinia go níotráit:
Ní ocsaídíonn déchromáit, an gníomhaire ocsaídiúcháin chun ÉCO a chinneadh, amóinia go níotráit, mar sin ní chuirtear nítriúchán san áireamh sa tástáil chaighdeánach ÉCO.
Déanann an Eagraíocht Idirnáisiúnta na gCaighdeán cur síos ar mhodh caighdeánach chun an t-éileamh ceimiceach ar ocsaigin a thomhas in ISO 6060
Comhpháirtíocht Gnó. Is éard atá i gceist le comhpháirtíocht gnó ná gnó atá eagraithe ar shlí go mbíonn beirt chomhúinéirí nó níos mó i mbun gnólachta.
Freagracht chomhpháirteach.
Bíonn fiachas neamhtheoranta ag an comhpháirtíocht. Ciallaíonn sé seo go dtiocfadh leo airgead s’acu a chailleadh dá dteipfeadh ar an ghnólacht. Má tá airgead le tabhairt ar ais ag an ghnólacht – chuig an bhanc, mar shampla, caithfidh na húinéirí é seo a íoc, fiú dá mbeadh orthu teach s’acu féin a dhíol nó rudaí eile atá acu atá fiúntach. Dá mbeadh an locht ar dhuine amháin go bhfuil siad i dtrioblóid, bheadh ar gach duine íoc.
Bíonn comhpháirtíochtaí coitianta ag ceirdeanna – cosúil le dochtúirí, dlíodóirí, srl. – níl cead acu teorainn a chur le fiachas s’acu – níl cead acu teorainn a chur ar an mhéid airgid a thiocfadh leo a chailleadh. 
Tagann airgeadas óna gcuid acmhainní féin, deontais ón rialtais, ó iasachtaí bainc agus ó infheisteoirí, in amanna.
Riailacha.
Ní chuireann na comhpháirtíochta sonraí a ngnó ar fáil go poiblí. 
De réir an dlí sa Ríocht Aontaithe, thig le 2 – 20 a bheith sa chomhpháirtíocht, agus níos mó in Éirinn.
Áengus mac Umor. I miotaseolaíocht na nGael, rí Éireann na bhFear Bolg i gcúige Chonnacht ba ea Aonghas mac Úmhór (Sean-Ghaeilge Áengus mac Umor). 
Chuir na Gaeil an ruaig ar mhuintir Aonghasa, agus chuaigh sé i gceannas leo go dtí Cuan na Gaillimhe agus Oileáin Árann. De réir seanchais, thóg sé Dún Aonghasa ar Inis Mór, atá fós ainmnithe as. Meastar ag scoláirí gur tharla na heachtraí seo sa 2a haois RC.
Lonnaigh Conall Caol mac Aonghasa agus a mhuintir i ríocht Aidhne.
Dlí Imchoimeád na Maise. San fhisic agus sa cheimic, deir Dlí Imchoimeád na Maise le haghaidh aon chóras atá dúnta do gach aistriú damhna agus fuinnimh, go gcaithfidh mais an chórais fanacht seasmhach le himeacht aimsire, mar ní loitear ná ní chruthaítear mais in athraithe fisiceacha nó ceimiceacha. Dá bhrí sin, bíonn na dúile céanna agus an mhais chéanna díobh i láthair tar éis an imoibrithe agus a bhí roimhe.
De ghnáth, cailltear nó gnóthaítear fuinneamh le linn athraithe fisiceacha agus ceimiceacha. Tá mais de mhéid áirithe, áfach, ag fuinneamh, is cuma céard is gné dí seo. Ach tá mhais a thiontaítear chun suinnimh sna himoibrithe ceimiceacha is bríomhaire shomh mágáinneach i gcomparáid le maiseanna na ndamhnaí a imoibríonn agus a ghintear, nach fiú an t-athrú maise a thabhairt san áireamh.
Amalgaid mac Fiachrach. Rí na gConnacht de chlann Uí Fhiachrach ba ea Amhalaidh mac Fiachra (Sean-Ghaeilge Amalgaid mac Fiachrach) (bás 440). Fiachra mac "Echach Mugmedóin" ba ea athair, agus Ardrí "Eochaid Mugmedón" (bás 362) a sheanathair.
Déantar trácht air mar rí na gConnacht in Sioncronachtaí Laud agus sa Leabhar Laighneach, ina dtugtar réimeas 34 bliain dó. Feictear é fosta in "Chronicon Scotorum" agus i nAnnála na gCeithre Máistrí. Sinsear ba ea é de chlann Uí Amalgada. Tá Tír Amhlaidh, Contae Mhaigh Eo, ainmnithe as.
Tar éis a bháis, tharla achrann comharbachta i dTír Amhlaidh idir a mhic Aonghas ("Óengus") agus Éanna ("Éndae"). Shocraigh Naomh Pádraig leis an Ardrí Laoghaire mac Néill (bás 462) a dheartháir Eoghan (bás 465) go ndéanfaidís idirghabháil san aighneas. Rinne Éanna a mac Conall a bhaisteadh agus chuir sé i seirbhís Phádraig é chun a chuid tacaíochta a chúiteamh leis.
Dauí Tenga Uma. Rí na gConnacht de chlann Uí Bhriúin ba ea "Dauí" Teanga Umha (Sean-Ghaeilge Dauí Tenga Uma) (bás 500). Tugadh an leasainm "Teanga Umha" do de bharr blas a chuid cainte. Tháinig sé i gcoróin i gcomharbacht ar Ailill Molt Uí Fhiachrach (bás 484).
Beatha.
Feictear "Dauí" Teanga Umha sna ginealaigh mar gar-fhionnó Bhriain, sinsear eapainmneach a chlainne. Deirtear go háirithe gur sinsear Uí Bhriúin Seola é féin. Creideann Francis Byrne gurb ionann é agus a shin-sin-seanathair, dá mbá fhíor, "Dauí" Galach, óir gur bréag iad luathghinealaigh Uí Bhriúin. 
Luann Keating dhá phóstaí ina chlann:
Sa bhliain 500, cloíodh agus maraíodh Daui i gCath Segsa (Seghais nó An Bhúill) ag a mhac chéile féin, Muircheartach. Deirtear sna hannála gurbh í Duinseach ba chúis an chogaidh.
Eoghan Béal. Rí na gConnacht de chlann Uí Fhiachrach ba ea Eoghan Béal mac Ceallaigh (Sean-Ghaeilge Eógan Bél mac Cellaig) (bás 542). Ardrí Ailill Molt ba ea a sheanathair. Tháinig sé i gcoróin an éigin tar éis na bliana 500.
Le linn a réimis, bhíodh fíoch idir é agus Uí Néill an Tuaiscirt. Cloíodh na Connachta ag Aidhne sa bhliain 531 agus an Ardrí cumhachtach Muircheartach mac Muireadhaigh de Chineál Eoghain i gcoróin.
Sa bhliain 537, bhuaigh Uí Fhiachrach Aidhne faoi cheannas a rí, Goibnenn mac Conaill, ag Cath Claenloch (gar do "Cenél Áeda na hEchtge", Contae na Gaillimhe) in éadan Mhaine mhic Cearbhaill (deartháir Dhiarmada mhic Cearbhaill) Uí Néill an Deiscirt, a maraíodh. Bhí ceart ghialla Uí Mhaine a ghabháil á chosaint ag Goibhneann. Mar thoradh suntasach an chatha seo, scaradh níos mó Uí Mhaine ó Chineál Mhaine na Mí, agus Uí Néill óna Connachta.
I ndeireadh na dála, tharla Cath Sligigh sa bhliain 542 idir Eoghana agus Uí Néill an Tuaiscirt, inar maraíodh Eoghan. De réir na n-annál, Fearghas agus Domhnall mic Muircheartaigh, i dteannta le hAinmhire mac Séadna agus Ninnid mac Duach de Chineál Chonaill, ba ea na buaiteoirí. Tá an rann seo maidir leis an cath le feiceáil i nAnnála na gCeithre Máistrí:
Insítear a mhalairt mar scéal an chatha sa dán Meán-Ghaeilge, "Caithréim Cellaig", a deir gur ghaiscíoch mór uasal é Eoghan honourable. Dar leis an dán, bhuaigh Eoghan an cath ach go bhfuair sé goin a bháis agus d'éag sé sa bharr níos déanaí. Adhlacadh é ina sheasamh ar nós na bpágánach ag Ráith Ua Fiachrach ar Chnoc na Riabh, agus a gha dearg ina láimh aige mar dhúshlán Uí Néill an Tuaiscirt. Tháinig fir Uí Néill ina dhiaidh sin, bhain siad a chorp agus chuir é ar a bholg ag Aonach Loch Gile i gcríocha Cineáil Chairbre. De réir béaloidis áitiúil, maítear gur adhlacadh Eoghan faoin tuama cúirte ag Machaire Chon Rois.
Insítear sa dán gur dhalta Ciarán Chluain Mhic Nóis, ba ea Ceallach mac Eoghain, agus gur mharaigh go fealltach é ag fir Uí Fhiachrach Aidhne. Cé go bhfeictear sa dán pearsana a bhaineann le ré eile, creideann Byrne go dtugann sé le fios nós d'aighneas idir géaga tuaisceartach agus deisceartach Uí Fhiachrach.
Tháinig a mhac Ailill Inbanda i gcomharbacht air.
Tagairtí.
[[Catagóir:Ríthe na gConnacht]]
Ailill Inbanda. Rí na gConnacht de chlann Uí Fhiachrach ba ea Ailill Ionbhanna (Sean-Ghaeilge Ailill Inbanna mac Eógain (died 549) Eógan Bél, a maraíodh sa bhliain 542 ag Uí Néill an Tuaiscirt, ba ea a athair.
D'fhéadfadh é gur bhfuil ciall 'bríomhar' ag a leasainm "Inbanda".
Lean fíoch a athar le hUí Néill an Tuaiscirt. Maraíodh é féin, i dteannta lena dheartháir Aodh Fortúil ("Áed Fortobol"), i gCath Cúl Conaire, Ceara, Contae Mhaigh Eo, ag Fearghas agus Domhnall mic Muircheartaigh mhic Mhuireadhaigh de Chineál Eoghain. Creideann Byrne ámh nach fíor san, agus gur maraíodh é le fírinne ag a ghaoil, Fir Cheara Uí Fhiachrach, óir gur tharla an cath laistigh a gcríocha.
Dháréag Oilimpeach. I reiligiún agus i miotaseolaíocht na Sean-Ghréige, is iad an Dáréag Oilimpeach na príomhdhéithe de chuid an Phaintéóin Ghréagaigh, a meastar go coitianta gurb iad Séas, Héire, Poiséadón, Déiméitéir, Aitéiné, Apalló, Artaimís, Airéas, Héafaestas, Afraidíté, Heirméas, agus Heistia nó Dinísias. Tugadh "Oilimpigh" orthu mar, de réir traidisiúin, bhí cónaí orthu ar Shliabh Oilimpeas.
Cé gur dia mór le rá é Háidéas agus gur deartháir é de chéad ghlúin na nOilimpeach (Séas, Poiséadón, Héire, Déiméitéir agus Heistia), ba í a ríocht ná an domhan thíos, i bhfad ó Shliabh Oilimpeas, agus mar sin de ghnáth níor measadh gur ceann é de na hOilimpigh.
Dá ainneoin sin is uile, níl Poiséadón ina chónaí ar an sliabh go hiondúil, agus tá Háidéas an-tábhachtach i measc na ndéithe cé nach gcuirtear i measc an dáréag é.
Hans von Dohnanyi. Dlíodóir mór le rá sa Ghearmáin, agus gníomhaí frithbheartaíochta le linn réimeas na Naitsithe, ab ea Hans von Dohnanyi (1 Eanáir 1902 – 8 nó 9 Aibreán 1945). Cuireadh é chun báis as a ról, go díreach nó go hindíreach, i gcomhcheilg 20 Iúil 1944 chun Hitler a mharú agus réimeas na Naitsithe a chur as cumhacht.
Saol.
Sa bhliain 1924, phós von Dohnányi Christel Bonhoeffer, deirfiúr le Dietrich Bonhoeffer, a cuireadh chun bás in éineacht leis níos déanaí.
Fuair von Dohnányi PhD sa dlí i mBeirlín i 1925. Sa bhliain 1929, rinneadh oifigeach in Aireacht Dlí agus Cirt an Reich de, lena n-áirítear tréimhse idir 1934 agus 1938 nuair a bhí sé ina chomhairleoir pearsanta don Aire, Franz Gürtner. 
Sa bhliain 1934 - tar éis Oíche na Sceana Fada - thosaigh von Dohnányi ag iarraidh teagmháil a dhéanamh leis an bhfreasúra in éadan na Naitsithe. I measc a chuid gníomhaíochtaí, rinne sé iarracht coireanna na Naitsithe a dhoiciméadú. Chuidigh sé le roinnt Giúdaigh éalú go dtí an Eilvéis chomh maith. 
Thángthas ar ról von Dohnányi i mí Aibreáin 1943 agus gabhadh é. Aistríodh go dtí campa géibhinn Sachsenhausen an bhliain dár gcionn é. Sa deireadh cuireadh chun báis sa champa é, ar ordú Hitler, mar gheall ar a chuid nasc le cealgairí 20 Iúil. 
Oidhreacht.
Tugtar onóir do von Dohnányi in Iosrael mar dhuine de na Fíréanta i Measc na Náisiún. Tá a ainm inscríofa sna ballaí ag Yad Vashem: Ionad Domhanda Uilelosctha, Iarúsailéim. Bhí sé ina chara scoile agus ina dheartháir céile don diagaire Dietrich Bonhoeffer, a cuireadh chun báis ar an lá céanna, i gcampa géibhinn Flossenbürg.
Sna 1950idí, rinneadh iarrachtaí ar an dlí a chur ar an bpríomh-bhreitheamh agus an t-ionchúisitheoir a raibh lámh acu agus pionós an bháis á ghearradh ar Dohnányi (agus Karl Sack srl). Ach theip ar na hiarrachtaí sa deireadh, toisc gur dhiúltaigh an Bundesgerichtshof dóibh sa bhliain 1956. Dúirt an Chúirt ag an am go raibh na himeachtaí a tionscnaíodh sa bhliain 1945 dleathach.
Iúpatar (miotaseolaíocht). I miotaseolaíocht agus i gcreideamh na Róimhe, is dia na spéire agus toirní agus rí na ndéithe é Iúpatar (as Laidin: "Iūpiter" nó "Iuppiter", ón Luath-Iodáilis *"djous" 'lá, spéir' + *"patēr" 'athair', mar sin 'athair na spéire'), ar a dtugtar Ióiv (as Laidin: "Iovis") freisin.
Dlí an chomhshuímh thairisigh. Sa cheimic, deir Dlí an chomhshuímh thairisigh, ar a dtugtar Dlí Proust uaireanta, go mbíonn an comhshuíomh ceimiceach céanna, i gcóimheas seasta (de réir maise) i gcónaí ag aon chomhdhúil ar leith, cibé slí, áit nó am a dtáirgeadh nó a bhfuarthas í.
Is féidir a chinneadh le modhanna ceimeacha áirithe, na céatadáin de na dúile ar leith as a bhfuil an chomhdhúil comhshuite. Tugtar comhshuíomh ceimiceach na comhdhúile ar na céatadáin sin. 
Mar shampla, tá 8/9 de mhais aon sampla d'uisce íon comhdhéanta de ocsaigin, agus an chuid eile de 1/9 comhdhéanta de hidrigin: Tá an mhais an dá dhúil i gcomhdhúil i gcónaí sa chóimheas céanna. Mar aon le Dlí na gcomhréir iolrach, is é Dlí an chomhshuímh thairisigh bunús na stócaiméadrachta.
François Mathey. Bhí François Mathey, a rugadh 17 Lúnasa, 1917 i Ronchamp, Haute-Saône, an Fhrainc agus a d’éag 3 Eanáir, 1993 i Coulommiers (Seine-et-Marne), ina choimeádaí, ansin ina phríomhchoimeádaí ag Músaem na nEalaíon Maisiúil i bPáras ó 1953 go 1985.
Alain Bourbonnais. B'ailtire, dearthóir agus bailitheoir Francach é Alain Bourbonnais, a rugadh 22 Meitheamh, 1925 in Ainay-le-Château (Allier) agus a d’éag 20 Meitheamh, 1988 i Sens (Yonne).
Tá clú air mar gheall ar an ealaín iontach a bhailigh sé ar son La Fabuloserie ó 1983.
Maquis du Limousin. Tá Maquis du Limousin, nó réigiún a cúig, ar cheann de na maquis frithbheartaíochta is mó agus is gníomhaí sa Fhrainc le linn an Dara Cogadh Domhanda.
Dlí na gComhréir Iolrach. Sa cheimic, deir Dlí na gComhréir Iolrach; nuair a imoibríonn an dá dhúil chéanna chun níos mó ná comhdhúil amháin a dhéanamh, tá na maiseanna difriúla de dhúil amháin a chomhcheanglaíonn leis an mhais chéanna den dúil eile i gcoibhneas na slánuimhreacha beaga i gcónaí.
Mar shampla, faightear uisce i gcónaí nuair a dhóitear hidrigin le hocsaigin agus faightear clóiríd sóidiam i gcónaí nuair a theagmhaíonn sóidiam le clóirín. Ach ní dlí uilíoch é go bhfaightear an chomhdhúil chéanna i gcónaí ó na dúile céanna, mar tá dúile áirithe ann ar féidir leo imoibrú le dúile eile i níos mó ná aon choibhneas amháin. Sa chás sin, gintear comhdhúil ar leith go gach coibhneas ar leith.
Cur i gcás, gintear dé-ocsaíd charbóin i gcónaí nuair a dhóitear carbón in áit a mbíonn go leor nó barraíocht ocsaigine i láthair chun an dé-ocsaíd charbóin (22.27% carbón; 77.73% ocsaigine) a tghabhair. Ach dá ndófaí carbón agus ocsaigín le chéile i gcoibhneas éigin ina raibh níos lú ocsaigine ná ba ghá chun dé-ocsaíd charbóin a thabhairt, ghinfí a bheag nó a mhór de ghás eile freisin .i. aonocsaíd charbóin. Is e 42.86% carbóin agus 57.14% ocsaigine is comhshuíomh don ghás sin.
Bíodh gurb iad na dúile céanna .i. carbón agus ocsaigin atá in aonocsaíd charbóin agus i ndé-ocsaíd charbóin araon, is conhdhúile éagsúla iad de bharr nach ionann coibhneasa na ndúl iontu.
Uaireanta tugtar Dlí Dalton ar an dlí seo, a ainmníodh i ndiaidh John Dalton, an poitigéir a mhol é ar dtús. Bhí a fhios ag Dalton go gcruthaíonn an dúil carbóin dhá ocsaíd trí chomhcheangal le hocsaigin i gcomhréireanna éagsúla. Féadfaidh mais sheasta charbóin, abair 100 gram, imoibriú le 133 gram ocsaigine chun ocsaíd amháin a tháirgeadh, nó le 266 gram ocsaigine chun ceann eile a tháirgeadh. An cóimheas idir na maiseanna ocsaigine atá in ann imoibriú le 100  gram de charbón is ea 266: 133 = 2: 1, cóimheas de shlánuimhreacha beaga. Léirigh Dalton an toradh seo ina theoiric adamhach trí mholadh (i gceart sa chás seo) go bhfuil adamh ocsaigine amháin agus dhá adamh ocsaigine ag an dá ocsaíd faoi seach do gach adamh carbóin. Sa nodaireacht nua-aimseartha is é an chéad cheann CO (aonocsaíde carbóin) agus an dara ceann ná CO 2 (dé-ocsaíd charbóin).
Karl Sack. Breithiúnach sa Ghearmáin, agus gníomhaí frithbheartaíochta le linn réimeas na Naitsithe, ab ea Karl Sack (9 Meitheamh 1896 i mBad Kreuznach - 9 Aibreán 1945 i Flossenbürg). Cuireadh é chun báis as a ról, go díreach nó go hindíreach, i gcomhcheilg 20 Iúil 1944 chun Hitler a mharú agus réimeas na Naitsithe a chur as cumhacht.
Saol.
Rinne Sack staidéar ar an dlí in Ollscoil Heidelberg. 
Bhí sé ina chúntóir breithiúnach - nó ina bhreitheamh sna cúirteanna sibhialta - go dtí 1934. Aistríodh ansin go Reichskriegsgericht (Cúirt Mhíleata Reich) é.
Rinneadh Ard-Abhcóide Breithiúnais an Airm de sa bhliain 1942. 
Bhí Sack i dteagmháil leis an lucht frithbheartaíochta san Arm le linn an chogaidh. Ghlac sé páirt i bplota 20 Iúil. Bhí Sack ainmnithe le bheith ina Aire Dlí agus Cirt sa rialtas nua.
Gabhadh é sa bhliain 1944. Sa deireadh cuireadh é chun báis sa champa géibhinn Flossenbürg, ar ordú Hitler, mar gheall ar a chuid nasc le cealgairí 20 Iúil. 
Débhríocht.
Ceistíonn roinnt daoine an ómós a tugadh dó as a bheith ina bhall den lucht frithbheartaíochta, toisc gur bhain sé ciall leathan, agus é ina bhreitheamh míleata, as coir tréigin agus gur gearradh pionós an bháis ar a lán daoine dá bharr sin.
Ceartas.
Sna 1950idí, rinneadh iarrachtaí ar an dlí a chur ar an bpríomh-bhreitheamh agus an t-ionchúisitheoir a raibh lámh acu agus pionós an bháis á ghearradh ar Sack, Dohnányi agus lucht comhcheilge eile. Ach theip ar na hiarrachtaí sa deireadh, toisc gur dhiúltaigh an Bundesgerichtshof dóibh sa bhliain 1956. Dúirt an Chúirt ag an am go raibh na himeachtaí a tionscnaíodh sa bhliain 1945 dleathach.
Duinseach ní Dhuach. Banríon na Teamhrach ba ea Duinseach ní Dhuach (Sean-Ghaeilge Duinsech ingen Duach) (beo 500). Dauí Teanga Umha, rí na Connacht, ba ea a athair. Bhí sí pósta le Muirchertach mac Muiredaig (bás 532), rí na Teamhrach. Sinsir Chineál Eoghain ba ea iad.
Deirtear gurbh í Duinseach ba chúis le Cath Seaghasa sa bhliain 500, inar mharaigh a fear céile a hathair.
Tá tuairisc ar Chath Seaghasa le fáil i nAnnála na gCeithre Máistrí, faoin mbliain 499, ag lua an eolaí, Cenn Fáelad mac Ailella:
Craobh ghinealaigh.
 Eochaid Mugmedon
 |_______________________________________________
 | |
 Brión Niall Noígíallach
 | |
 Dauí Tenga Uma Eógan mac Néill
 | |
 |________________ Muiredach mac Eógain
 | | |
 Cú Charainn Duinseach, alive 500 = Muirchertach mac Muiredaig/Muirchertach mac Ercae
 | ________________|____________________
 Mugain ingen Cú Charainn | |
 =Diarmait mac Cerbaill | |
 | Forggus mac Muirchertaig Domnall Ilchelgach, died c. 566.
 Áed Sláine
Craobh ghinealaigh Chineál Eoghain.
 Domnall Ilchelgach, died c. 566.
 |______________________________________
 | | |
 Áed Uaridnach Eochaid Colgo
 |_______________________________________
 | |
 Máel Fithrich mac Áedo, d. 630. Dáre
 |_____________________________________________
 | |
 Máel Dúin mac Máele Fithrich, died 681. Máel Tuile (ancestor of Síl Maíle Fithrich)
 |
 Fergal mac Máele Dúin
 |_____________________________________________________
 | | | |
 Áed Allán Niall Frossach Conchobar Colgu (ancestor of Clann Colgan)
 | _________|_________________________________________________________
 | | | | |
 | Áed Oirdnide Colmán Ferchar Muirchertach
 | | (Clann Colmáin) (Muinter Dúin Bó) (a quo Clann Muirchertaich Locha Enaich)
 | |____________________________________________________________________________________
 | | | | | |
 | Niall Caille (died 846) Máel Dúin Fogartach Blaithmac Máel Calland
 | (issue) (Síl Máela Dúin) (issue) (Úi Duib Enaich)
 |__________________________________________
 | |
 Máel Dúin mac Áedo Alláin Cathal (ancestor of Clann Cathail)
 |___________________________________________________________________
 | | |
 Murchad mac Máele Dúin, fl. 819–833. Tigernach Flann
 | Úi Tigernaich Úi Chellaich &amp; Úi h-Uidir.
 |__________________________________________________________________
 | | |
 Erulb/Herulfr Ruadrí Muiredach
 |________________________ |_______________ |
 | | | | Úi Flaithbertaich
 Amlaíb Sartobda Birn Máel Ciaráin
 | | | |
 Niall, d.958/964? Tomrar Muintir Birn Úi Domnalláin
 | |
 Áed Gilla Maire
 | |
 Donnchad Tomrar
 d.1014. d. 1013?
 |
 Máel Colum
Muintir Bhirn.
 Birn mac Ruadrí mec Murchad mac Máele Dúin
 |___________________________________________________________
 | | |
 Anféid Cern Guthmár Donnacán
 | | |
 Tellach n-Anfida Tellach Cruind id est Úi Fergail Tellach n-Donnacáin
Echu Tirmcharna. Rí na gConnacht de chlann Uí Bhriúin ba ea Eocha Tirimcharna mac Fearghasa (Sean-Ghaeilge Echu Tirmcharna mac Fergusso) (bás c. 556). Feictear sna ginealaigh gurbh é Dauí Tenga Uma (bás 500), iar-rí, a shin-sin-seanathair. Creideann Prof. Byrne áfach gur breagach iad luath ghinealaigh Uí Bhriúin.
Sna ríliostaí, feictear é idir Ailill Baineanda (bás 549) agus a mhac féin, Aodh (bás 575). I nAnnála Tiarnaigh, déantar trácht air ach amháin go raibh sé ina rí sa bhliain 556 agus gur tháinig a mac i gcomharbacht air sa bhliain 557.
Déantar trácht ar Eocha sa Dán ar Ríthe na Connacht mar a leanas:
Tagairtí.
[[Catagóir:Ríthe na gConnacht]]
Áed mac Echach. Rí na gConnacht de chlann Uí Bhriúin ba ea Aodh mac Eochach Thirimcharna (Sean-Ghaeilge Áed mac Echach Tirmcharna) (bás 575). He was the son of Eocha Tirimcharna mac Fearghasa (bás c. 556) ba ea a athair. Tháinig sé i gcoróin sa bhliain 557 agus bhí sé i réim go dtí 575.
Dúnmharú mic le hAodh ba chúis cogadh leis an Ardrí, Diarmaid mac Cearbhaill (bás 563). Deir Seathrún Céitinn go raibh fleadh ag Diarmaid ag Teamhrach agus gur mharaigh Curnán mac Áedo (bás 559) fear desna huaisle ann. Chuir Curnán féin faoi chosaint Fearghasa agus Domhnaill de Chineál Eoghain, a chuir é ansin faoi chosaint a ngaol, Colm Cille. Rinne, Diarmaid Curnán a bhású sa bhliain 559, ámh, as dlíthe na Teamhrach a bhriseadh. De le hAnnála na gCeithre Máistrí, tarraingíodh Curnán as lámha Cholm Cille. Mar thoradh, shocraigh Colm Cille a comhaontas idir Uí Néill an Tuaiscirt agus Aodh Connacht in aghaidh Dhiarmada.
Sa bhliain 560, troideadh Cath Cúl Dreimne (i gContae Shligigh) idir an comhaontas seo agus Diarmaid. Insíonn na Ceithre Máistrí gur chuir Colm Cille agus a phaidreacha draoithe Dhiarmada de dhroim seoil agus gur cloíodh é. Dar le T. M. Charles-Edwards, tharla an cath seo níos deireanaí, i gcríocha Cenél Cairpre Droma Cliab, ceantar idir Uí Néill an Tuaiscirt agus na Connachta. Molann sé fosta gurbh é comharbas ar Dhiarmaid ba bhun leis an gcath.
Tá Byrne in amhras faoi bharántúlacht luathghinealaigh Uí Bhriúin, agus measann sé fiú nach de mhuintir Uí Bhriúin iad luath-ríthe na gConnacht. Luann sé an tagairt i nAnnála Tiarnaigh do bhás Aodha sa bhliain 575 ag Cath Bágha, ina ndeirtear gur maraíodh é ag fir Uí Bhriúin. Luann sé fosta an tuairisc i nAnnála Inis Faithlinn gur bhronn sé Eanach Dhúin ar Loch Coirib do Naomh Breandán de Chluain Fearta. Tá amhras air gurbh fhéidir le taoiseach as "Mag nAí" an leithéid a dhéanamh.
Molann Hubert Knox ámh gurbh as ceantar Eanach Dhúin iad muintir Uí Bhriúin ó dhúchas, rud a mhíneoidh an scéal, mar fíor. Os a choinne sin, creideann Charles-Edwards gur were set up Uí Bhriúin i gConnachta ag Diarmaid, chun srian a chur le cumhacht Uí Fhiachrach, sula ndeachaigh Aodh sa chomhaontas ina aghaidh.
Tháinig a mhac "Uada" (bás 600) i gcomharbacht air.
Uada mac Aodha. Rí na gConnacht de chlann Uí Bhriúin ba ea Uada mac Aodha (Sean-Ghaeilge Uatu mac Áedo) (bás 600). Aodh mac Eachach Thirimcharna (bás 575) ba ea a athair.
Feictear Uada sna ríliostaí tar éis a athar, a chuireann le fios gur tháinig sé i gcoróin sa bhliain 575. Coinníonn Byrne an t-ord seo, ach tugann sé faoi ndeara nach dtugtar an teideal rí dó ina thásc i nAnnála Uladh. Ní aontaíonn sé go raibh luath-ríthe Uí Bhriúin ina ríthe ruireacha na gConnacht.
Rinneadh níos deireanaí rí dá mhac, Raghallach (bás 649).
Mjölnir. Sa miotaseolaíocht Ioruach, is casúr an dé Túr é Mjölnir. Is arm draíochta de dhéanamh na n-abhac é.
Dlí Raoult. Tá bealaí éagsúla ann chun Dlí Raoult a lua, agus is gnách go n-úsáidtear leaganacha atá beagán difriúil ag brath ar an gcomhthéacs. Is féidir an sainmhíniú simplithe seo a leanas a úsáid i gcás leacht so-ghalaithe amháin (an tuaslagóir) agus tuaslagáit do-ghalaithe.
Deirtear i ndlí Raoult go bhfuil galbhrú tuaslagóra os cionn tuaslagáin cothrom le galbhrú an tuaslagóra íon ag an teocht chéanna arna socrú ag mólchodán na tuaslagáite i láthair.
Bhunaigh an poitigéir Francach François-Marie Raoult an dlí sa bhliain 1887, a deir go bhfuil páirtbhrú gach comhábhar i mheascán idéalach de "leachtanna" cothrom le galbhrú an chomhábhair íon iolraithe faoina mhólchodán sa mheascán. 
Go matamaiticiúil, luaitear dlí Raoult maidir le comhábhar amháin i dtuaslagán idéalach:
áit gurb é